TFG ปลื้ม “ไทยฟู้ดส์เฟรซมาร์เก็ต” คว้าตราสัญลักษณ์ “ปศุสัตว์ OK”
TFG เผย "ไทยฟู้ดส์เฟรซมาร์เก็ต" คว้าตราสัญลักษณ์ "ปศุสัตว์ OK" ตอกย้ำสถานที่จำหน่ายเนื้อสัตว์ที่ได้รับรองจากกรมปศุสัตว์
TFG เผย "ไทยฟู้ดส์เฟรซมาร์เก็ต" คว้าตราสัญลักษณ์ "ปศุสัตว์ OK" ตอกย้ำสถานที่จำหน่ายเนื้อสัตว์ที่ได้รับรองจากกรมปศุสัตว์
12 ต.ค. 2564

น.สพ.โสภัชย์ ชวาลกุล รองอธิบดีกรมปศุสัตว์ เป็นประธานมอบป้ายเครื่องหมายรับรองสถานที่จำหน่ายโครงการเนื้อสัตว์ปลอดภัย ใส่ใจผู้บริโภคและสถานที่จำหน่ายไข่สด โครงการไข่สดปลอดภัย ใส่ใจผู้บริโภค หรือ “ปศุสัตว์ OK”  ให้แก่ร้าน ไทยฟู้ดส์ เฟรช มาร์เก็ต โดยมี น.สพ.เพชร นันทวิสัย ประธานเจ้าหน้าที่ฝ่ายปฏิบัติการ พร้อมด้วย น.สพ.ปฎิภาณ ไชยปัญญา ผู้ช่วยประธานกลุ่มธุรกิจสุขภาพสัตว์ และทีมงาน บริษัท ไทยฟู้ดส์ กรุ๊ป จำกัด (มหาชน) TFG เป็นผู้รับมอบ
ทั้งนี้ตราเครื่องหมาย “ปศุสัตว์ OK” ถือเป็นสัญลักษณ์สำหรับสถานที่จำหน่ายเนื้อสัตว์ที่ได้รับรองจากกรมปศุสัตว์ ซึ่งสอดคล้องกับนโยบายของบริษัทฯ ที่ตั้งใจส่งมอบสินค้าที่ถูกสุขลักษณะและมีกระบวนการผลิตที่ได้ตามมาตรฐาน เพื่อส่งมอบสินค้าสด สะอาด ปลอดภัยแก่ผู้บริโภค งานดังกล่าวจัดขึ้น ณ ร้านไทย ฟู้ดส์ เฟรช มาร์เก็ต จำกัด (สาขาตลาดจินดาวัชรพล) เขตบางเขน กรุงเทพฯ